| **Børn og Kultur - Sekretariat**Dato: 31. august 2023 |
| --- |

Uddrag af retningslinjer for sejladsaktiviteter med elever i folkeskolen i Aabenraa Kommune – til forældre og elever

Kære forældre og elever.

Ved aktiviteter ved, i og på vandet skal man altid være opmærksom på de risici, der kan være forbundet med dette. Skole og Undervisning har derfor udarbejdet retningslinjer for Aabenraa Kommunes folkeskoler for at sikre, at aktiviteter foregår sikkerhedsmæssigt forsvarligt og lever op til lovgivningen på området. Retningslinjerne gælder alle aktiviteter med kano, kajak, sub, tømmerflåde mv. Nedenfor er kort opsummeret de krav, der stilles til personale og elever i forbindelse med sejladsaktiviteter.

*På næste side er en seddel, som I skal udfylde og returnere for, at jeres barn kan deltage i sejladsaktiviteten.*

Sejladsaktiviteter kan kun foregå i perioden 1. maj til 1. oktober, og når vandtempera-turen er over 12 grader celsius. Aktiviteterne skal foregå i beskyttet farvand med roligt vand og kun lidt vind samt foregå med kort afstand til kysten (max 500 meter).

*Eleverne skal*

* bære godkendt svømme-/redningsvest
* kunne svømme mindst 200 meter.

*Instruktion og kompetencer*

* Alle instrueres nøje i aktiviteten.
* Instruktøren er turleder.
* Desuden deltager en voksen, som har fornødne svømmefærdigheder.

*Turleder*

* har gennemført og bestået Aabenraa Kommunes bassinprøve. Bassinprøven skal fornyes hvert år.
* har gennemgået førstehjælpskursus.
* skal udarbejde en sikkerhedsinstruks i relation til den konkrete vandaktivitet og børnegruppe, således at sikkerheden er afpasset den aktuelle situation.
* fører tilsyn med de børn/unge som deltager i aktiviteten.
* har ansvaret for sikkerhed, herunder det livredningsmæssige ansvar.
* skal have kendskab til medbragt sikkerhedsudstyr.
* sikrer, at alle elever og personale bærer godkendt svømme-/redningsvest.
* skal overvåge vandaktiviteten kontinuerligt gennem hele aktivitetens varighed.
* skal sikre, at forældrene har givet skriftlig tilladelse til, at deres barn må deltage i aktiviteten.

Bilag 1

**Vandaktivitet i Aabenraa Kommune**

**Kære forældre/værge**

I anledning af at jeres barn skal deltage i en vandaktivitet fremsendes denne blanket, som vi beder jer om at udfylde sammen med jeres barn.

*Forsikring af elever ved vandaktivitet*

Aabenraa Kommune har tegnet en søpassageransvarsforsikring. Forsikringen dækker ansvar, som Aabenraa Kommune kan blive pålagt i henhold til Søloven m.m. Da Aabenraa Kommune ingen ulykkesforsikring har, opfordres forældre til at tegne en ulykkesforsikring for deres barn.

1. Jeres barn kan svømme mindst 200 meter? Sæt X: Ja\_\_\_\_\_

2. Jeres barn har forståelse for, at det er hende/ham selv, som under sejlads er ansvarlig for at medvirke til at overholde de sikkerhedsmæssige forhold og hermed forebygge risiko for kæntring m.m.?
Vi har drøftet punkt 2 i fællesskab og vores barn forstår alvoren i det. Sæt X: Ja\_\_\_\_\_

3. Vi har læst det medsendte: ” Uddrag af retningslinjer for sejladsaktiviteter med elever i folkeskolen i Aabenraa Kommune” Sæt X: Ja\_\_\_\_\_.

OBS! Hvis I ikke kan afkrydse alle tre ovenstående punkter, kan jeres barn desværre ikke deltage i aktiviteten, og der må derfor aftales en anden aktivitet.

Dato:\_\_\_\_\_\_\_\_\_\_\_\_20\_\_\_\_\_

Underskrift Underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Elev Forældre / værge

Må Naturskolerne tage billeder/film af jeres barn til promovering af SundSkole 2025, Aabenraa Kommune på SundSkole 2025’s Facebookside og andre medier?

Ja\_\_\_\_\_ Nej\_\_\_\_\_

***Spørgsmålet om tilladelse til billeder/film udelades, hvis det ikke er relevant.***

Blanketten afleveres til turlederen ved opstarten af turen den XX/XX– 20XX

Med venlig hilsen

Turleder (navn):